"आत्मविश्वास ढळू न देता एखाद्या वाघानं चवताळून उठणं म्हणतात ना, तसं शरद पवार आता चवताळून उठलेत," असं काँग्रेसचे ज्येष्ठ नेते उल्हास पवार बीबीसी मराठीशी बोलताना म्हणाले. 

गेल्या काही दिवसात राष्ट्रवादी काँग्रेसमधील दिग्गज नेत्यांनी भाजपची वाट धरली. त्यानंतर शरद पवारांनी मराठवाडा आणि पश्चिम महाराष्ट्राचा दौरा केला. या दौऱ्यात त्यांना तरूणांचा चांगला प्रतिसाद लाभल्याचं पाहायला मिळाला.

शरद पवार यांच्या वयाची ऐंशी जवळ आली, तरीही ते अजून तळागाळात पोहोचून, लोकांमध्ये जाऊन सभा घेताना दिसत आहेत. 

स्वत: शरद पवार त्यांच्या वयाबाबत साताऱ्यातील सभेत म्हणाले, "काही लोक मला वयस्कर म्हणतात. पण मी गरज पडली तर सोळा नाही, आठरा तास काम करेन. पण महाराष्ट्र चुकीच्या हातात जाऊ देणार नाही."

ज्येष्ठ पत्रकार प्रताप आसबे म्हणतात, "आपली विचारधारा टिकून राहिली पाहिजे, असं पवारांना वाटतं. कट्टरतावद्यांच्या ते विरोधात आहेत. शिवाय, राजकारणात प्रत्येकवेळी नव्या पिढ्या त्यांनी आणल्या आहेत. त्यामुळे तोही प्रयत्नही यातून दिसून येतो."

मात्र तरीही वयानुसार येणाऱ्या मर्यादांवर मात करणाऱ्या शरद पवारांच्या उर्जेची चर्चा ... आणखी 4000 वर्णांसाठी लेख सुरू ठेवा:
राज्यात सुरूच आहे. 

'...पण पवारांना उशीर झालाय हे मात्र नक्की'

ज्येष्ठ पत्रकार भारतकुमार राऊत म्हणतात, "आता राष्ट्रवादी काँग्रेस अत्यंत अडचणीत आहे. एका बाजूला पक्षाला गळती लागलीय, दुसरीकडे पक्षाच्या नेत्यांवर वेगवेगळे आरोप होतायत. अशावेळेस पक्षातील नेते आणि कार्यकर्त्यांचं मनोबल वाढवायचं असेल, त्यासाठी शरद पवारांनी रस्त्यावर उतरणं गरजेचं होतं."

राऊत पुढे म्हणतात, "शरद पवार हे मुळातच चळवळीतले नेते आहेत. ते दरबारी राजकारणी नाहीत. ते रस्त्यावरचे राजकारणी आहेत. ते अक्षरश: पिंजून काढतायत, गावागावात जातायत. याचा निश्चित परिणाम पक्षाच्या हितासाठी होणार आहे."

"लोकसभेच्या निवडणुकीनंतर राष्ट्रवादी काँग्रेसमध्ये आणीबाणी निर्माण झाली. लोकसभेतील पराभवानंतर पक्षाला गळती लागली. त्यामुळे शरद पवारांना दौऱ्याचं पाऊल उचलावं लागलं. म्हणजेच, परिस्थितीमुळे त्यांना उशीर झालाय. आता गळ्यापर्यंत पाणी आल्यानं पवारांसारख्या मोठ्या नेत्याला मैदानात उतरणं भाग पडलंय," असं भारतकुमार राऊत म्हणतात.

"तर शरद पवारांनी प्रचाराची सगळी धुरा आपल्या खांद्यावर घेतली आहे, या वयात त्यांनी हत्यार टाकण्याऐवजी लढण्याचा निर्णय घेतलाय, पण उशीर झालाय हे मात्र नक्की," असं ज्येष्ठ पत्रकार रवींद्र आंबेकर म्हणतात.

भारतकुमार राऊत म्हणतात, "परिस्थिती सांभाळण्यासाठी ते प्रयत्न करतायत. यश म्हणजे निवडणूक जिंकणं असेल, तर ते यश येईल असं वाटत नाही. नुकसान कमी करणं हे यश मानलं, तर ते यश नक्कीच पवारांना मिळेल."  

'...म्हणून नेते सोडून गेले'

पवारांना नेते सोडून का जातात, यावर बोलताना भारतकुमार राऊत म्हणतात, "पवारांनी कायम सत्तेचं राजकारण केलंय. सत्तेचे पक्षी सत्तेशिवाय राहू शकत नाही. त्यामुळे सत्ता गेल्यानंतर अनेक नेते पक्ष सोडून गेले. 1980 साली सुद्धा पवारांच्या समाजवादी काँग्रेसनं 54 आमदार निवडून आणले. मात्र, बघता बघता सगळे निघून गेले आणि सहा-सात आमदारच सोबत राहिले. याचा अर्थ ज्यावेळी सत्तेचं राजकारण केलं जातं, त्यावेळी हे होणं स्वाभाविक आहे."

"भाजप, समाजवादी पार्टी, शेकाप या पक्षांनी विरोधकांचं राजकारण केलं, त्यामुळे त्यांना विरोधात बसण्याची सवय होती. शरद पवारांच्या पक्षातील नेत्यांना ही सवय नव्हती. कारण त्यांना सत्तेवरच त्यांचं राजकारण अवलंबून होतं," राऊत पुढे सांगतात.

रवींद्र आंबेकर म्हणतात, "शरद पवारांनी 80 व्या वर्षी प्रचाराची धुरा आपल्या खांद्यावर घ्यावी...